open-index/open-wikipedia-markdown huggingface dataset:
Holy Wars... The Punishment Due

Το **Holy Wars... The Punishment Due** είναι τραγούδι του αμερικανικού Thrash Metal  συγκροτήματος Megadeth, το οποίο συμπεριλήφθηκε στον τέταρτο δίσκο τους, το *[[Rust In Peace]]*, το 1990. Επίσης, κυκλοφόρησε και single, το πρώτο εκ των δύο τους δίσκου. Το τραγούδι γράφτηκε εξ ολοκλήρου από τον Ντέιβ Μαστέιν.  Ουσιαστικά, υπάρχουν 2 τραγούδια σε ένα, το πρώτο είναι γρήγορο ενώ το δεύτερο πιο αργό και βαρύ, και η μετάβαση γίνεται με ακουστική κιθάρα, ενώ προς το τέλος γίνεται πάλι γρήγορο και επιθετικό. Συνήθως όλο το κομμάτι αναφέρεται απλά ως "Holy Wars".

Οι στίχοι του πρώτου (Holy Wars) κομματιού είναι εμπνευσμένοι από τις διαμάχες που συνέβησαν στη Βόρεια Ιρλανδία.  Ωστόσο, απορρέει και το συναίσθημα της εναντίωσης του θρησκευτικού φονταμενταλισμού. Οι στίχοι του δεύτερου (The Punishment Due) αφορούν τον ήρωα της Marvel The Punisher. Τα δύο αυτά κομμάτια, κατά τα φαινόμενα, δεν έχουν κάποια στιχουργική συνέχεια. To single, στα ιρλανδικά chart έφτασε το νούμερο 12, ενώ στο Ηνωμένο Βασίλειο στο νούμερο 24. Ενώ, για την προώθηση του τραγουδιού κυκλοφόρησε και video clip, σκηνοθετημένο από τον Μπέντζαμιν Στρόουκς και τον Έρικ Ζίμερμαν.

Παρόλα αυτά, το τραγούδι θεωρείται ως ένα από τα δημοφιλέστερα των Megadeth ή, ακόμα, και το σπουδαιότερο τους. Συγκεκριμένα, το *Loudwire* στα 10 Σπουδαιότερα Τραγούδα των Megadeth, το κατέταξε 1ο, ενώ 1ο το κατέταξε, σε παρόμοια λίστα, και το *Ultimate Classic Rock*. Το τραγούδι επίσης είναι δυνατό να χρησιμοποιηθεί και στο παιχνίδι *[[Guitar Hero: Warriors of Rock]]*. Ενώ, σε ψηφοφορία που έγινε στην ελληνική έκδοση του *[[Metal Hammer]]*, το τραγούδι συμπεριλήφθηκε μεταξύ των *200 Σπουδαιότερων Τραγουδιών όλων των εποχών*, καταλαμβάνοντας την 31η θέση.

## Παραπομπές


Κατηγορία:Τραγούδια του 1990
Κατηγορία:Τραγούδια των Megadeth
Κατηγορία:Singles του 1990
Κατηγορία:Τραγούδια διαμαρτυρίας
Κατηγορία:Αγγλόφωνα τραγούδια
Χτιν Κιάου

Ο **Χτιν Κιάου** (ထင်ကျော်, , προφορά: tʰɪ̀ɴ tɕɔ̀  ή tʰɪ̀ɴ dʑɔ̀, 20 Ιουλίου 1946 -) είναι  Βιρμανός συγγραφέας, λόγιος και εκλεγμένος πρόεδρος της χώρας του, ο οποίος υπηρέτησε από το 2016 ως το 2018. Ανέλαβε καθήκοντα στις 30 Μαρτίου 2016 και έγινε ο γηραιότερος και ο πρώτος εκλεγμένος πρόεδρος της Μιανμάρ μετά το 1962.

## Πρώτα χρόνια και εκπαίδευση
Ο Χτιν Κιάου γεννήθηκε στην Ρανγκούν στην Βρετανική Μπούρμα (σημερινή Μιανμάρ και αποφοίτησε το Αγγλικό μεθοδιστικό λύκειο το 1962.
Αργότερα γράφτηκε στο Ινστιτούτο Οικονομικών του Ρανγκούν από το οποίο αποφοίτησε με Διδακτορικό στην στατιστική το 1968.

Άρχισε να δουλεύει ως δάσκαλος ενώ παράλληλα σπούδαζε το διδακτορικό του και αργότερα μετακόμισε στο Πανεπιστημιακό Υπολογιστικό Κέντρο ως προγραμματιστής/αναλυτής το 1970.
Συνέχισε περαιτέρω μελέτες στο Ινστιτούτο Επιστήμης Υπολογιστών του Πανεπιστημίου του Λονδίνου το 1971-1972 με υποτροφία, καθώς επίσης, παρακολούθησε σπουδές ηλεκτρονικών υπολογιστών στην Ασιατική ηλεκτρονική ένωση, στο Τόκιο το 1974.

Είναι παντρεμένος με την Σου Σου Λουίν από το 1973 και δεν έχουν παιδιά.

## Καριέρα
Ο Χτιν Κιάου ολοκλήρωσε το δεύτερο Διδακτορικό του πτυχίο στην επιστήμη των υπολογιστών το 1975 πριν γίνει Αναπληρωτής Επικεφαλής Περιφέρειας στο Υπουργείο Βιομηχανίας το ίδιο έτος. Το 1980 διορίστηκε ως Αναπληρωτής Διευθυντής στο Τμήμα Εξωτερικών Οικονομικών Σχέσεων, του Υπουργείου Προγραμματισμού και Οικονομικών, και παραιτήθηκε από την κυβερνητική υπηρεσία το 1992. Επίσης παρακολούθησε μαθήματα στο Arthur D. Little School of Management στο Κέιμπριτζ της Μασαχουσέτης το 1987.

Φυλακίστηκε στις 22 Σεπτεμβρίου του 2000 και πέρασε 4 μήνες στις φυλακές Ενσέιν στην Ρανγκούν, επειδή βοήθησε την Αούνγκ Σαν Σου Κι να ταξιδέψει έξω από το  Ρανγκούν. Από το 2012 εργαζόταν ως ανώτερο στέλεχος για το ίδρυμα Daw Khin Kyi το οποίο ιδρύθηκε από την  Αούνγκ Σαν Σου Κι 

Επειδή δεν είναι βετεράνος μέλος του NLD, ο Χτιν Κιάου εργάστηκε πολύ στενά με την  Αούνγκ Σαν Σου Κι στο προεδρικό γραφείο του NLD.

Κατά την υποψηφιότητα του για την προεδρία, η  Αούνγκ Σαν Σου Κι είπε πως τον έχει επιλέξει, λόγω της ειλικρίνεια του, την πίστη του και την αξιοσέβαστη εκπαίδευσή του.

Στις 15 Μαρτίου 2016 η Συνέλευση της Ένωσης, εξέλεξε τον Χτιν Κιάου ως τον επόμενο πρόεδρο, τον πρώτο πολιτικό πρόεδρο για να οδηγήσει την χώρα μετά από περισσότερα  από 50 χρόνια στρατιωτικής κυριαρχίας. Η ορκωμοσία του Κιάου έγινε 15 ημέρες μετά.

Στις 23 Ιανουαρίου 2018 αναχώρησε για νοσηλεία στη Σινγκαπούρη. Τελικά, τον Μάρτιο του 2018 παραιτήθηκε για λόγους υγείας και αντικαταστάθηκε από τον πρώτο αντιπρόεδρο, στρατηγό Μίιντ Σουέ.

## Παραπομπές


## Εξωτερικοί σύνδεσμοι
* 

Κατηγορία:Πρόεδροι της Μιανμάρ
Κατηγορία:Βιρμανοί συγγραφείς
Emotional Mugger

Το "**Emotional Mugger**" είναι το όγδοο στούντιο άλμπουμ του Ty Segall. Κυκλοφόρησε στις 22 Ιανουαρίου του 2016 από την Drag City Records. Παραγωγός ήταν ο ίδιος ο Segall σε συνεργασία με τον F. Bermudez. Για την προώθηση του άλμπουμ ο Segall έστειλε αντίτυπα του άλμπουμ, σε μορφή VHS, σε διάφορους κριτικούς. Στις 11 Νοεμβρίου του 2015 έγινε η επίσημη ανακοίνωση του άλμπουμ μαζί με τις ημερομηνίες των εμφανίσεων του καλλιτέχνη. Στις 2 Φεβρουαρίου του 2016 κυκλοφόρησε ένα 14-λεπτο βίντεο κλιπ το οποίο περιείχε διάφορα κομμάτια από το άλμπουμ σε σκηνοθεσία του Matt Yoka.

## Κομμάτια
* Όλα τα κομμάτια είναι γραμμένα από τον Ty Segall εκτός από τα σημειωμένα

## Συντελεστές
* Ty Segall - φωνή, κιθάρα, πλήκτρα, μπάσο, ντραμς, κρουστά, παραγωγή, ηχογράφηση
* Emmett Kelly - κιθάρα (κομμάτια 1, 2 και 4)
* Cory Hanson - πλήκτρα (κομμάτι 9)
* Mikal Cronin - μπάσο (κομμάτι 5), παλαμάκια (κομμάτι 9)
* Dale Crover - ντραμς (κομμάτι 5)
* Charles Moothart - ντραμς (κομμάτι 7)
* Evan Burrows - ντραμς (κομμάτι 11), 'Oooohs' (κομμάτι 6)
* King Tuff - φωνητικά (κομμάτι 7)
* The Lollipop Children - φωνητικά (κομμάτι 8)
* Brit Manor - φωνητικά (κομμάτι 9)
* F. Bermudez - παραγωγή, ηχογράφηση
* Scott Cornish - μίξινγκ

## Θέσεις στα τσαρτς
* Βέλγιο (Φλάνδρα) - 127
* Βέλγιο (Βαλλωνία) - 132
* ΗΠΑ - 136
* *Billboard* Independent Albums - 6

## Παραπομπές


Κατηγορία:Άλμπουμ του 2016
NGC 6229

To **[[Νέος Γενικός Κατάλογος|NGC]] 6229** είναι σφαιρωτό σμήνος στον αστερισμό Ηρακλή. Κατατάσσεται ως **GC(v)B** στο σχήμα μορφολογικής ταξινόμησης και το ανακάλυψε ο αστρονόμος Ουίλιαμ Χέρσελ στις 12 Μαΐου 1787. Το συγκεκριμένο σμήνος απέχει περίπου 100.000 έτη φωτός από το Ηλιακό Σύστημα.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Σφαιρωτά σμήνη
6229
Κατηγορία:Ηρακλής (αστερισμός)
Ζακ Ρενέ Εμπέρ

Ο **Ζακ Εμπέρ** (Jacques René Hébert, 15 Νοεμβρίου 1757 &ndash; 24 Μαρτίου 1794) ήταν Γάλλος δημοσιογράφος και εκδότης της ακραίας ριζοσπαστικής εφημερίδας *[[Le Père Duchesne]]* ("Μπαρμπα-Ντισέν") στη διάρκεια της Γαλλικής Επανάστασης (1790-94). Συνήθως οι οπαδοί του αναφέρονται με την ονομασία *[[Εμπερτιστές]]* (*Hébertistes*) και ίδιος μερικές φορές αυτοαποκαλούνταν *Père Duchesne*, από το όνομα της εφημερίδας του.

## Σταδιοδρομία
Ήταν μέλος της Λέσχης των Κορδελλιέρων, με έδρα στην Παρισινή Κομμούνα και ανέλαβε την αποχριστιανοποίηση της Γαλλίας. Από το 1792 ως το θάνατό του ήταν μέλος της Συμβατικής Εθνοσυνέλευσης. Κατάφερε να αναδειχθεί μέσω της δημοφιλούς εφημερίδας του. Αρχικά υποστήριζε τη βασιλεία, στη συνέχεια όμως αναδείχθηκε σε πολέμιο της βασιλικής οικογένειας. Κατά τη διάρκεια της δίκης της Μαρίας Αντουανέτας, ο Εμπέρ την κατηγόρησε για αιμομιξία με τον 7χρονο γιο της, Λουδοβίκο.

## Θάνατος
Ήρθε σε ρήξη με τον Νταντόν και στη συνέχεια με τον Ροβεσπιέρο, με αποτέλεσμα να συλληφθεί, να καταδικαστεί σε θάνατο και να καρατομηθεί στη λαιμητόμο μαζί με τους συντρόφους του Εμπερτιστές (Βενσάν, Ρονσέν, Μομορό και άλλοι) τον Μάρτιο του 1794. Καθ' οδόν για το ικρίωμα, ο Εμπέρ λιποθύμησε πολλές φορές και όταν τον έβαλαν κάτω από τη λεπίδα, κραύγαζε υστερικά. Οι δήμιοι του Εμπέρ, για να κολακεύσουν το πλήθος, προσάρμοσαν τη λεπίδα ώστε να σταματήσει λίγες ίντσες πάνω από το λαιμό του Εμπέρ.  Η εκτέλεση δεν πραγματοποιήθηκε παρά μόνο στην τέταρτη απόπειρα. Το ακέφαλο πτώμα του ενταφιάστηκε στο Κοιμητήριο Μαντλέν. Η χήρα του εκτελέστηκε κι αυτή, στις 13 Απριλίου 1794.

## Πινακοθήκη

Image:Le_Pere_Duchesne.jpg|Εικονογράφηση από τον "Μπάρμπα-Ντισέν".
Image:LetterHebertPalloy.jpg|Επιστολή του Ζακ Εμπέρ προς τον πολίτη Παλουά.


## Παραπομπές

*Louis Duval, "Hébert chez lui", in *La Révolution Française, revue d'histoire moderne et contemporaine*, t. xii. and t. xiii.
*D. Mater, J. R. Hibert, *L'auteur du Père Duchesne avant la journée du 10 août 1792* (Bourges, Comm. Hist. du Cher, 1888).
*François Victor Alphonse Aulard, *Le Culte de la raison et de l'être suprême* (Paris, 1892).

## Εξωτερικοί σύνδεσμοι

*Jacques Hébert Internet Archive στο Marxists.org

Κατηγορία:Γάλλοι επαναστάτες
Κατηγορία:Γάλλοι συγγραφείς
Κατηγορία:Επικριτές του Χριστιανισμού
NGC 6400

Το **[[Νέος Γενικός Κατάλογος|NGC]] 6400** είναι ανοικτό σμήνος στον αστερισμό Σκορπιό. Ταξινομείται ως **II2m** στο σχήμα μορφολογικής ταξινόμησης και ανακαλύφθηκε από τον αστρονόμο Τζέιμς Ντάνλοπ (James Dunlop) στις 13 Μαΐου 1826. Απέχει 3.097 έτη φωτός από το Ηλιακό Σύστημα.

## Παραπομπές


## Αναφορές

## Εξωτερικοί σύνδεσμοι
* 

6400
Κατηγορία:Ανοικτά σμήνη
Κατηγορία:Σκορπιός (αστερισμός)
Ρωσικό Προοδευτικό Κόμμα

Το **Προοδευτικό Κόμμα** ήταν μια ομάδα από μετριοπαθείς Ρώσους φιλελεύθερους που οργανώθηκε το 1908· είχε 28 βουλευτές στην Τρίτη Δούμα και 48 στην Τέταρτη. Τα πιο σημαντικά μέλη του ήταν ο Ιβάν Νικολάεβιτς Εφρέμοφ, ο Αλεξάντρ Κονοβάλοφ, και ο Πάβελ Ριαμπουσίνσκι. Στις τελευταίες δύο Δούμες οι Προοδευτικοί μπήκαν σε συνασπισμό με τους Συνταγματικούς Δημοκράτες (Καντέτ), και στην Τέταρτη Δούμα ήταν μέρος του Προοδευτικού Μπλοκ. Μετά την Φεβρουαριανή Επανάσταση ο Εφρέμοφ και ο Κονοβάλοφ μπήκαν στην Προσωρινή Κυβέρνηση.

## Πηγές
*Michael T. Florinsky (ed.), McGraw-Hill Encyclopedia of Russia and the Soviet Union (1961), pp.&nbsp;455–6.

## Εξωτερικοί σύνδεσμοι
*Большой Российский энциклопедический словарь  (Russian)

Κατηγορία:Πολιτικά κόμματα στη Ρωσική αυτοκρατορία
NGC 6287

Το **[[Νέος Γενικός Κατάλογος|NGC]] 6287** είναι σφαιρωτό σμήνος στον αστερισμό Οφιούχο. Κατατάσσεται ως **VII** στο σχήμα μορφολογικής ταξινόμησης και ανακαλύφθηκε από τον αστρονόμο Ουίλιαμ Χέρσελ την 21η Μαΐου 1784. Το σμήνος αυτό απέχει 30.300 έτη φωτός από το Ηλιακό Σύστημα.

## Παραπομπές


## Αναφορές

## Εξωτερικοί σύνδεσμοι
* 

6287
Κατηγορία:Σφαιρωτά σμήνη
Κατηγορία:Οφιούχος (αστερισμός)
Hey Jude

Το ***Hey Jude*** είναι τραγούδι του αγγλικού Rock συγκροτήματος The Beatles, το οποίο γράφτηκε από τον Πωλ ΜακΚάρτνεϋ, αλλά πιστώνεται και στον Τζον Λένον. Η μπαλάντα αυτή, αρχικά λεγόταν "Hey Jules" και γράφτηκε από τον ΜακΚάρτνεϋ για να ηρεμήσει τον γιο του Λένον, Τζούλιαν,μετά το διαζύγιο που είχε πάρει ο δεύτερος με την Σίνθια Λένον. Το single αυτό ήταν το πρώτο που κυκλοφόρησε το συγκρότημα για την Apple Records, το 1968.

Το τραγούδι αυτό ήταν το μεγαλύτερο (σε χρόνο) που μπήκε έφτασε στην κορυφή των βρετανικών chart. Επιτυχία γνώρισε και στις ΗΠΑ, όπου για εννέα εβδομάδες βρισκόταν στην κορυφή.  Το single πούλησε περίπου 8 εκατομμύρια αντίτυπα, ενώ και οι κριτικές για αυτό ήταν ως επί το πλείστον θετικές. Μεταξύ άλλων διακρίσεων το περιοδικό *[[Billboard]]*, το 2013, το συμπεριέλαβε στα Σπουδαιότερα Τραγούδια όλων των εποχών, στην 11η θέση.

## Παραπομπές


## Εξωτερικοί σύνδεσμοι
*

Κατηγορία:Τραγούδια του 1968
Κατηγορία:Τραγούδια των The Beatles
Κατηγορία:Singles του 1968
Κατηγορία:Singles της Apple Records
Κατηγορία:Νικητές Grammy Hall of Fame Award
Κατηγορία:Νούμερο 1 singles στα Billboard Hot 100
Κατηγορία:Νούμερο 1 singles στην Αυστρία
HMS Cambrian

Πέντε πλοία του Βασιλικού Ναυτικού έφεραν το όνομα **HMS ''Cambrian***:

* [[HMS Cambrian (1797)|HMS *Cambrian* (1797)]] - πλοίο πέμπτης τάξης με 40 πυροβόλα που καθελκύστηκε το 1797 και βυθίστηκε το 1828.
* [[HMS Cambrian (1841)|HMS *Cambrian* (1841)]] - πλοίο πέμπτης τάξης με 36 πυροβόλα που καθελκύστηκε το 1841 και πωλήθηκε το 1892.
* [[HMS Cambrian (1893)|HMS *Cambrian* (1893)]] - καταδρομικ] κλάσης *Astraea* που καθελκύστηκε το 1893, μετονομάστηκε σε HMS *Harlech*, αργότερα σε HMS *Vivid* και τελικά πωλήθηκε το 1923.
* [[HMS Cambrian (1916)|HMS *Cambrian* (1916)]] - καταδρομικό κλάσης *C]' που καθελκύστηκε το 1916 και πωλήθηκε το 1934.
* HMS ''Cambrian'' (R85) - αντιτορπιλικό κλάσης *C* που καθελκύστηκε το 1943 και διαλύθηκε για σκραπ το 1971.

Κατηγορία:Ονομασίες πλοίων του Βασιλικού Ναυτικού
Help! (τραγούδι)

Το "**Help!"** είναι τραγούδι του αγγλικού ροκ συγκροτήματος The Beatles, το οποίο συμπεριλήφθηκε στην ομώνυμη ταινία του 1965, αλλά και στο ομώνυμο και πέμπτο δίσκο του σχήματος, *[[Help!]]*. Επίσης, κυκλοφόρησε και ως single, το οποίο έφτασε την κορυφή στα βρετανικά και στα αμερικανικά chart για τρεις εβδομάδες. Το κομμάτι γράφτηκε από τον Τζον Λένον, αλλά πιστώνεται και στον Πολ ΜακΚάρτνεϊ.

Το συγκεκριμένο τραγούδι έχει διασκευαστεί από πολλούς καλλιτέχνες, μεταξύ αυτών οι Deep Purple στο ντεμπούτο άλμπουμ τους *[[Shades of Deep Purple]]*, οι The Carpenters στον δίσκο *Close to You*, η Τίνα Τέρνερ στον δίσκο *Private Dancer*, οι The Newbeats, η Ντόλι Πάρτον, οι Kids Incorporated, οι Little Texas, οι The Punkles, κ.ά.

## Παραπομπές


Κατηγορία:Τραγούδια του 1965
Κατηγορία:Τραγούδια των The Beatles
Κατηγορία:Τραγούδια των Deep Purple
Κατηγορία:Singles του 1968
Κατηγορία:Singles του 1984
Κατηγορία:Singles του 1989
Κατηγορία:Singles του 1965
Κατηγορία:Singles της London Records
Κατηγορία:Singles της Parlophone
Κατηγορία:Νούμερο 1 singles στα Billboard Hot 100
Κατηγορία:Τραγούδια γραμμένα για ταινίες
Συμμετοχή της Τουρκίας στο Ευρωπαϊκό Πρωτάθλημα Στίβου

Η **Τουρκία στο Ευρωπαϊκό Πρωτάθλημα Στίβου** είναι η ομάδα που αντιπροσωπεύει το κράτος της Τουρκίας στο Ευρωπαϊκό Πρωτάθλημα Στίβου και οργανώνεται από την Τουρκική Ομοσπονδία Στίβου.

Η Τουρκία έχει συμμετάσχει στο  Ευρωπαϊκό Πρωτάθλημα Στίβου από το 1950, και έχει στείλει αθλητές σε όλα τα Ευρωπαϊκά Πρωταθλήματα Στίβου εκτός από το 1974 όπου δεν συμμετείχε. Έως το 2014 οι Τούρκοι αθλητές έχουν κατακτήσει 12 μετάλλια, εκ των οποίων τα 7 είναι χρυσά, το 1 ασημένιο και τα 4 χάλκινα, σε 9 διαφορετικά αγωνίσματα, με τα περισσότερα από αυτά να είναι στα 1500 και στα 5000 μέτρα γυναικών και στα 10,000 μέτρα ανδρών. Η Τουρκία δεν έχει μέχρι στιγμής φιλοξενήσει το πρωτάθλημα.

Η χώρα κατατάσσεται σήμερα στην 23η θέση στον πίνακα μεταλλίων. Το πρώτο μετάλλιό της ήταν το 1950, και το πρώτο χρυσό μετάλλιό της το 2002. Η μεγαλύτερη συμμετοχή αθλητών της είναι 44 το 2012 και η καλύτερή της θέση 6η το 2010. 

Το 2012 της αφαιρέθηκαν μετάλλια λόγω απαγορευμένων ουσιών των αθλητών της.

## Πίνακας μεταλλίων

### Ανά πρωτάθλημα

### Ανά αγώνισμα

### Ανά φύλο

## Παραπομπές


## Εξωτερικοί σύνδεσμοι
*Ευρωπαϊκό Πρωτάθλημα Στίβου - Ιστορικό Διοργανώσεων στην EAA

Τουρκία
Συμμετοχή
HMS Childers

Πέντε πλοία του Βασιλικού Ναυτικού είχαν το όνομα **HMS ''Childers***:

* [[HMS Childers (1778)|HMS *Childers* (1778)]] - πλοίο με 14 πυροβόλα που καθελκύστηκε το 1778 και διαλύθηκε το 1811.
* [[HMS Childers (1812)|HMS *Childers* (1812)]] - πλοίο με 18 πυροβόλα που καθελκύστηκε το 1812 και διαλύθηκε το 1822.
* [[HMS Childers (1827)|HMS *Childers* (1827)]] - πλοίο με 16 πυροβόλα που καθελκύστηκε το 1827 και πωλήθηκε το 1865.
* [[HMVS Childers|HMVS *Childers*]] - [[τορπιλάκατος]] που καθελκύστηκε το 1883, δόθηκε στις αποικιακές ναυτικές δυνάμεις της Αυστραλίας και πωλήθηκε το 1918.
* [[HMS Childers (R91)|HMS *Childers* (R91)]] - [[αντιτορπιλικό]] κλάσης *C* που καθελκύστηκε το 1945 και διαλύθηκε το 1963.

== Δείτε επίσης ==
* [[HMAS Childers|HMAS *Childers'']]

## Πηγές
*

Κατηγορία:Ονομασίες πλοίων του Βασιλικού Ναυτικού
HMS Banshee (1894)

Το **HMS ''Banshee**'' ήταν ένα από τα τρία αντιτορπιλικά της ομώνυμης κλάσης που ναυπηγήθηκαν για το Βασιλικό Ναυτικό στα τέλη του 19ου αιώνα. Καθελκύστηκε στις 17 Νοεμβρίου 1894 στις εγκαταστάσεις της 
Laird, Son and Co στο Μπίρκενχεντ (Birkenhead) και υπηρέτησε κατά κύριο λόγο στην Μεσόγειο. Πωλήθηκε το 1912.

## Παραπομπές


## Βιβλιογραφία
* 
*
* 
* 

Κατηγορία:Αντιτορπιλικά κλάσης Banshee
HMS Contest

Δέκα πλοία του Βασιλικού Ναυτικού είχαν την ονομασία **HMS ''Contest***:

* [[HMS Contest (1797)|HMS *Contest* (1797)]] - πλοίο με 14 πυροβόλα που καθελκύστηκε το 1797 και διαλύθηκε το 1799.
* [[HMS Contest (1799)|HMS *Contest* (1799)]] - πλοίο με 5 πυροβόλα που ανήκε στους Ολλανδούς, αιχμαλωτίστηκε το 1799 διαλύθηκε το 1803.
* [[HMS Contest (σκούνα, 1799)|HMS *Contest* (1799)]] -  πλοίο με 14 πυροβόλα.
* [[HMS Contest (1804)|HMS *Contest* (1804)]] - πλοίο με 12 πυροβόλα που καθελκύστηκε το 1804 και βυθίστηκε το 1809.
* [[HMS Contest (1812)|HMS *Contest* (1812)]] - πλοίο με 12 πυροβόλα που καθελκύστηκε το 1812 και βυθίστηκε το 1828.
* [[HMS Contest (1846)|HMS *Contest* (1846)]] - πλοίο με 12 πυροβόλα που καθελκύστηκε το 1846 και διαλύθηκε το 1868.
* [[HMS Contest (1874)|HMS *Contest* (1874)]] - κανονιοφόρος που καθελκύστηκε το 1874 και διαλύθηκε το 1889.
* [[HMS Contest (1894)|HMS *Contest* (1894)]] - [[αντιτορπιλικό]] κλάσης *Banshee* που καθελκύστηκε το 1894 και διαλύθηκε το 1911.
* [[HMS Contest (1913)|HMS *Contest* (1913)]] - αντιτορπιλικό κλάσης *Acasta* που καθελκύστηκε το 1913 και βυθίστηκε από το [[υποβρύχιο]] [[SM U-106]] το 1917.
* [[HMS Contest (R12)|HMS *Contest* (R12)]] - αντιτορπιλικό κλάσης *C'' που καθελκύστηκε το 1944 και πωλήθηκε το 1960.

Κατηγορία:Ονομασίες πλοίων του Βασιλικού Ναυτικού
Κομμουνιστικό Κόμμα της Τουρκίας / Μαρξιστικό-Λενινιστικό

Το **Κομμουνιστικό Κόμμα της Τουρκίας / Μαρξιστικό-Λενινιστικό** (τουρκικά: Türkiye Komünist Partisi/Marksist-Leninist), δημοφιλέστερα γνωστό με το ακρωνύμιο **TKP/ML** είναι τούρκικο κομμουνιστικό κόμμα που ακολουθεί τις αρχές του μαοϊσμού. Η TKP/ML ιδρύθηκε το 1972 από τον Ιμπραήμ Καιπάκαγια. TKP/ML εκδίδει την εφημερίδα *Partizan*. Ο **TİKKO** (της οποίας το επίσημο όνομα είναι *Türkiye İşci ve Köylü Kurtuluş Ordusu*) είναι το στρατιωτικό σκέλος του TKP/ML. 

## Παραπομπές


## Εξωτερικοί σύνδεσμοι
*
* Κομμουνιστικό Κόμμα της Τουρκίας / Μαρξιστικό-Λενινιστικό – Ανακοινωθέντα και δηλώσεις – Η μεγαλύτερη συλλογή από κείμενα και ανακοινώσεις της TKP/ML μεταφρασμένα στα Αγγλικά.
* Ιστοσελίδα της Εφημερίδας "Özgür Gelecek"
* Ιστοσελίδα New Turkey 

Κατηγορία:Κομμουνιστικά κόμματα στην Τουρκία
Κατηγορία:Μαοϊστικές οργανώσεις
HMS Contest (1894)

To **HMS ''Contest*** ήταν ένα από τα τρία [[αντιτορπιλικό|αντιτορπιλικά]] κλάσης *Banshee* που ναυπηγήθηκαν για το [[Βασιλικό Ναυτικό]] στα τέλη του 19ου αιώνα. Το *Contest'' καθελκύστηκε την 1η Δεκεμβρίου 1894 στις εγκαταστάσεις της Laird, Son and Co στο Μπίρκενχεντ (Birkenhead) και παρέμεινε στο μεγαλύτερο διάστημα της πορείας του σε βρετανικά νερά. Ήταν ένα από τα σκάφη της δύναμης  του Medway το 1901. Πωλήθηκε το 1911.

## Παραπομπές


## Βιβλιογραφία
* 
*

Κατηγορία:Αντιτορπιλικά κλάσης Banshee
The Best of UFO: Gold Collection

Το **The Best of UFO: Gold Collection** είναι συλλογή τραγουδιών του βρετανικού χαρντ ροκ συγκροτήματος UFO, η οποία κυκλοφόρησε στις 27 Ιουλίου του 1996 μέσω της δισκογραφικής εταιρίας "ΕΜΙ".

Η συλλογή αποτελείται από κομμάτια που προέρχονται, κυρίως, από την περίοδο 1974 ως το 1979, την πιο επιτυχημένη ποιοτικά και εμπορικά για το συγκρότημα, αλλά και από τραγούδια των μετέπειτα δίσκων των UFO μέχρι το 1985.

Η συγκεκριμένη κυκλοφορία πραγματοποιήθηκε με σκοπό την άνοδο του ενδιαφέροντος του κοινού προς τους UFO, αφού η κλασική σύνθεση του συγκροτήματος είχε επανενωθεί και είχε κυκλοφορήσει το άλμπουμ "*[[Walk on Water]]*" έναν χρόνο νωρίτερα στην Ιαπωνία και το 1997 στον υπόλοιπο κόσμο.

## Λίστα Τραγουδιών
#"Doctor Doctor" - 4:27 (από το άλμπουμ *[[Phenomenon]]*)
#"Only You Can Rock Me" - 4:10 (από το άλμπουμ *[[Obsession]]*)
#"Let It Roll" - 3:56 (από το άλμπουμ *[[Force It]]*)
#"Shoot Shoot" - 3:40 (από το άλμπουμ *[[Force It]]*)
#"Let It Rain" - 4:00 (από το άλμπουμ *[[Mechanix]]*)
#"When It's Time to Rock" - 5:25 (από το άλμπουμ *[[Making Contact]]*)
#"Rock Bottom" - 6:29 (από το άλμπουμ *[[Phenomenon]]*)
#"Love to Love" - 6:55 (από το άλμπουμ *[[Lights Out]]*)
#"High Flyer" - 4:03 (από το άλμπουμ *[[Force It]]*)
#"Can You Roll Her" - 2:57 (από το άλμπουμ *[[No Heavy Petting]]*)
#"Pack It Up (And Go)" - 3:15 (από το άλμπουμ *[[Obsession]]*)
#"Hot & Ready" - 3:17 (από το άλμπουμ *[[Obsession]]*)
#"This Time" - 3:44 (από το άλμπουμ *[[Misdemeanor]]*)
#"Long Gone" - 5:20 (από το άλμπουμ *[[The Wild, the Willing and the Innocent]]*)
#"Young Blood" - 3:02 (από το άλμπουμ *[[No Place to Run]]*)
#"Lonely Heart" - 4:12 (από το άλμπουμ *[[The Wild, the Willing and the Innocent]]*)

## Μέλη των UFO
Οι μουσικοί οι οποίοι συμμετείχαν στις ηχογραφήσεις των τραγουδιών του "*The Best of UFO: Gold Collection*" είναι οι εξής:
* **[[Φιλ Μογκ]]** - φωνητικά
* **[[Μίκαελ Σένκερ]]** - κιθάρα
* **Τόμι ΜακΚλέντον** - κιθάρα
* **Πολ Τσάπμαν** - κιθάρα
* **[[Πιτ Γουέι]]** - μπάσο
* **Νιλ Κάρτερ** - πλήκτρα
* **[[Πωλ Ρέιμοντ]]** - πλήκτρα, κιθάρα
* **[[Άντι Πάρκερ]]** - τύμπανα
* **Τζιμ Σίμπσον** - τύμπανα

## Παραπομπές


## Πηγές
* The Best of UFO: Gold Collection - UFO | Songs, Reviews, Credits | AllMusic
* UFO - The Best Of UFO (CD) at Discogs
* MusicMight :: Artists :: UFO

Κατηγορία:Δισκογραφία των UFO
Κατηγορία:Άλμπουμ του 1996
NGC 6285

[thumb|right|275px|Οι γαλαξίες NGC 6285 (κάτω) και [NGC 6286]]
Ο **[[Νέος Γενικός Κατάλογος|NGC]] 6285** είναι σπειροειδής γαλαξίας στον αστερισμό Δράκοντα. Κατατάσσεται ως **S0-a** στο σχήμα μορφολογικής ταξινόμησης και τον ανακάλυψε ο Αμερικανός αστρονόμος Λιούις Α. Σουίφτ (Lewis A. Swift) το 1886. Ο NGC 6285 απέχει περίπου 285 εκατομμύρια έτη φωτός από το Ηλιακό Σύστημα. Μαζί με τον NGC 6286 σχηματίζουν ζεύγος αλληλεπιδρώντων γαλαξιών, που καταγράφεται στον *[[Άτλας των ιδιόμορφων γαλαξιών|Άτλαντα των ιδιόμορφων γαλαξιών]]* ως Arp 293.

## Παραπομπές


## Αναφορές

## Εξωτερικοί σύνδεσμοι
* 

6285
Κατηγορία:Σπειροειδείς γαλαξίες
59344
Κατηγορία:Δράκων (αστερισμός)
293
NGC 6369

thumb|right|250px|Το NGC 6369
Το **[[Νέος Γενικός Κατάλογος|NGC]] 6369**, γνωστό στα αγγλικά και ως *Little Ghost Nebula* (Νεφέλωμα «Μικρό Φάντασμα»), είναι πλανητικό νεφέλωμα το οποίο βρίσκεται στον αστερισμό Οφιούχο και εκτιμάται ότι απέχει περίπου 5.000 έτη φωτός από το Ηλιακό Σύστημα. Το νεφέλωμα αυτό δημιουργήθηκε από έναν από τους παλαιότερους γνωστούς αστέρες, τον HD 158269. Ανακαλύφθηκε από τον αστρονόμο Ουίλιαμ Χέρσελ.

## Ανφορές

## Εξωτερικοί σύνδεσμοι
* 

6369
Κατηγορία:Πλανητικά νεφελώματα
Κατηγορία:Οφιούχος (αστερισμός)
Κωνσταντίνος Σκόκος

Ο **Κωνσταντίνος Σκόκος**  (Αθήνα 1854 - 1929) ήταν ΄Ελληνας πεζογράφος, ποιητής και χρονογράφος.

## Βιογραφικό
Γεννήθηκε στην Αθήνα το 1854.  Αποφοίτησε από την Νομική Σχολή του Πανεπιστημίου Αθηνών. Γνωστός στον χώρο τον γραμμάτων έγινε με το εικονογραφημένο γνωστό Ημερολόγιον Σκόκου, που εξέδιδε ανελλιπώς επί 32 χρόνια (1886-1918). Πέθανε το 1929.                                                                                                                                      

## Εργογραφία
### Ποίηση
*Πλάτανος και λεμονέα. Αθήνα,1875.
*΄Εαρ. Αθήνα, 1877.
*Ακτίνες και μύρα. Αθήνα,1877.

### Πεζογραφία

*Κοινωνιολογία, Σελίδες εκ του καθ΄ εκάστην βίου. Αθήνα,1882.
*Διατί δεν είμεθα ευτυχείς. Αθήνα,1889.
*Εκατό επιγράμματα. Αθήνα,1921.
*Τα παράξενα της ζωής. Αθήνα,1921.
*Επιγράμματα, Παλαιά και νεώτερα(1886-1920 και 1921-1927).Μετά προλόγων Γρηγόριου Ξενόπουλου και Εμμανουήλ Λυκούδη. Αθήνα,1927.
*Σκίτσα από την ζωή.Χρονογραφήματα-Ευθυμογραφήματα. Αθήνα, ο Κοραής,1929.
## Παραπομπές


Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες συγγραφείς του 19ου αιώνα
Καταγραφή κίνησης

thumb|δεξιά|200px|Στιγμιότυπο κατά την διαδικασία καταγραφής κίνησης προσώπου

Η **καταγραφή κίνησης** (αγγλικά: motion capture, συντομογραφία: mo-cap, γνωστή και ως **σύλληψη κίνησης**) είναι η διαδικασία της εγγραφής της κίνησης ενός ανικειμένου ή ανθρώπου. Χρησιμοποιείται στον στρατό, την ψυχαγωγία, τον αθλητισμό, την ιατρική, την επαλήθευση της μηχανικής όρασης και τη ρομποτική. Στη διαδικασία ανάπτυξης ταινιών και βιντεοπαιχνιδιών έγκειται στην εγγραφή των δράσεων των ανθρώπων ηθοποιών, και τη χρήση αυτής της πληροφορίας για την κίνηση των μοντέλων των ψηφιακών χαρακτήρων σε τρισδιάστατο ή δισδιάστατο animation. Όταν περιλαμβάνονται το πρόσωπο και τα δάχτυλα ή ήπιες εκφράσεις, συχνά ονομάζεται σύλληψη ερμηνείας (performance capture). Σε πολλούς τομείς, η σύλληψη κίνησης συχνά ονομάζεται παρακολούθηση κίνησης (motion tracking), αλλά στην κινηματογράφηση και τα βιντεοπαιχνίδια, η παρακολούθηση κίνησης συνήθως αναφέρεται περισσότερο στην τεχνική κινηματογράφισης, match moving.

## Παραπομπές


Κατηγορία:3D γραφικά υπολογιστή
Κατηγορία:Συσκευές εισόδου Η/Υ
Κατηγορία:Μηχανική όραση
Γιάννης Μπεχράκης

Ο **Γιάννης Μπεχράκης** (1960-2019) ήταν διακεκριμένος Έλληνας φωτογράφος και φωτορεπόρτερ, που διετέλεσε επικεφαλής του φωτογραφικού τμήματος του ειδησεογραφικού πρακτορείου Reuters στην Ελλάδα, και του οποίου το φωτογραφικό έργο είχε διεθνή ανταπόκριση και αναγνώριση.

## Βιογραφία
Γεννήθηκε το 1960 στην Αθήνα. Σπούδασε φωτογραφία στο Athens School of Arts and Technology και στο Πανεπιστήμιο Μίντλσεξ (Middlesex University) στο Λονδίνο.

Εργάστηκε ως φωτογράφος στην Αθήνα τη διετία 1985-1986. Το 1988 ξεκίνησε να δουλεύει για το Reuters στην Αθήνα. Η πρώτη του δουλειά στο εξωτερικό ήταν η κάλυψη της κρίσης στη Λιβύη τον Ιανουάριο του 1989.

Το 2008 μετακόμισε μαζί με τη σύζυγο του για έναν χρόνο στην Ιερουσαλήμ ως διευθυντής του φωτογραφικού τμήματος του πρακτορείου Reuters για το Ισραήλ και την Παλαιστίνη. Το 2010, ο Μπεχράκης επέστρεψε στην Ελλάδα για να καλύψει την οικονομική κρίση, με αποτέλεσμα να βρεθεί σε πολλές διαδηλώσεις.

Στη διάρκεια της καριέρας του είχε καλύψει πολέμους σε διάφορα μέρη του κόσμου, την μεταναστευτική και προσφυγική κρίση, καθώς και μεγάλα πολιτικά και αθλητικά γεγονότα. Χαρακτηριστικά γεγονότα που κάλυψε ο ίδιος ήταν, μεταξύ άλλών, η κηδεία του Χομεϊνί στο Ιράν, οι αλλαγές στην Ανατολική Ευρώπη και τα Βαλκάνια, οι πολεμικές συρράξεις στην Κροατία, στο Κόσοβο, στην Τσετσενία, στην Σιέρρα Λεόνε, στη Σομαλία, στο Αφγανιστάν, στην Αραβική Άνοιξη στην Αίγυπτο, στη Λιβύη και την Τυνησία, όπως και την πολυετή διαμάχη Ισραηλινών και Παλαιστινίων.

Απεβίωσε στις 2 Μαρτίου 2019 μετά από άνιση μάχη με τον καρκίνο σε ηλικία μόλις 58 ετών. Ήταν νυμφευμένος με την Ελισάβετ, και είχε δύο τέκνα, την Ρεβέκκα και τον Δημήτρη.

## Βραβεία
Για το έργο του και την προσφορά του έχει βραβευτεί στην Ελλάδα και στο εξωτερικό. 

Ως επικεφαλής της ομάδας φωτογράφων του πρακτορείου Reuters είχε βραβευθεί το 2016 με το βραβείο Πούλιτζερ.

Επίσης ο Μπεχράκης έλαβε τις εξής διακρίσεις κατά τη διάρκεια της καριέρας του.
* European Fuji Awards (1998, 2002, 2003)
* Overseas Press Club (1999) 
* General News Stories category (2000)
* Botsis Foundation Award (2000) 
* Photographer of the year (2015), The Guardian 
* Days Japan International Photojournalism Awards (2016)

## Παραπομπές


## Εξωτερικοί σύνδεσμοι
* "10 φωτογραφίες του που έγραψαν ιστορία"
* TEDx Talks
* https://web.archive.org/web/20160328194314/http://fotoartmagazine.net/fr/yannis-behrakis
* https://web.archive.org/web/20090109212440/http://blogs.reuters.com/yannis-behrakis/
* https://web.archive.org/web/20150903021439/http://www.apn.gr/photozone/behrakis/behrakisawards.htm

Κατηγορία:Έλληνες φωτογράφοι
Κατηγορία:Έλληνες δημοσιογράφοι του 20ού αιώνα
Κατηγορία:Απόφοιτοι Πανεπιστημίου του Μίντλσεξ
Κάρλος Σάουρα

Ο **Κάρλος Σάουρα** (*Carlos Saura*, 4 Ιανουαρίου 1932 – 10 Φεβρουαρίου 2023) ήταν Ισπανός σκηνοθέτης, σεναριογράφος και φωτογράφος.

Ήταν επηρεασμένος από τον Λουίς Μπουνιουέλ. Στα πρώιμα έργα του χρησιμοποιούσε παραβολές και συμβολισμούς για να αποφύγει τη λογοκρισία της φασιστικής κυβέρνησης του Φράνκο.

Οι πιο γνωστές του ταινίες είναι η *Απομόνωση* και το *[[Θρέψε κοράκια]]*. Το 1991 κέρδισε το βραβείο Γκόγια σκηνοθεσίας για την ταινία *[[Ω! Καρμέλα]]*.

Έχει παντρευτεί τρεις φορές και είχε επτά παιδιά. Διατηρούσε σχέση με την Τζεραλντίν Τσάπλιν, με την οποία είχε αποκτήσει έναν γιο, τον Σέιν. Η Τσάπλιν είχε πρωταγωνιστήσει σε επτά ταινίες του.

Απεβίωσε στις 10 Φεβρουαρίου 2023, σε ηλικία 91 ετών.

μικρογραφία|254x254px|Κάρλος Σάουρα (2009)|αριστερά
μικρογραφία|371x371px|Κάρλος Σάουρα (2017)|κέντρο

## Φιλμογραφία

## Παραπομπές


Κατηγορία:Ισπανοί σκηνοθέτες
Κατηγορία:Ισπανοί σεναριογράφοι
Κατηγορία:Ισπανοί φωτογράφοι
Κατηγορία:Βραβευμένοι με Γκόγια
Οξυγόνο (ταινία)

Το ***Οξυγόνο*** είναι ελληνική δραματική ταινία του 2003, των Μιχάλη Ρέππα και Θανάση Παπαθανασίου. Πρωταγωνιστούν οι Νένα Μεντή, Μαρία Καβογιάννη, Ακύλλας Καραζήσης, Τζόυς Ευείδη, Αλέξης Γεωργούλης και Γιάννης Τσιμιτσέλης.

## Πλοκή
Σε μια επαρχιακή πόλη, ζουν στο ίδιο σπίτι η Μάγδα, ο άρρωστος σύζυγός της Μανώλης, ο γιος τους Χρήστος, η κόρη τους Γιώτα και ο γαμπρός τους Στέλιος. Ο Χρήστος είναι σε σχέση με τη Τζία, η οποία έχει έναν γιο, τον Τίμο. Ο Χρήστος και ο Στέλιος θέλουν να απαλλοτριώσουν ένα οικόπεδο. Προκειμένου να το καταφέρουν, ο Χρήστος προσεγγίζει ερωτικά τον αντιδήμαρχο και έτσι ξεκινά μια θυελλώδης σχέση. Ο αντιδήμαρχος είναι παντρεμένος με τη Βίκυ και έχουν δύο παιδιά.

Στην πορεία, αποκαλύπτεται η κρυφή σχέση της Μάγδας με τον Στέλιο, οξύνεται η σχέση του Χρήστου με τη Τζία, ενώ η σύζυγος του αντιδήμαρχου αρχίζει να υποψιάζεται. Τα πάντα ανατρέπονται, όταν ο αντιδήμαρχος αντιλαμβάνεται τη συνωμοσία που έχει στηθεί σε βάρος του.

## Διανομή

**Στην ταινία έχουν μικρή συμμετοχή οι εξής ηθοποιοί:**

## Βραβεία
Η ταινία κέρδισε το βραβείο FIPRESCI στο Φεστιβάλ Κινηματογράφου Θεσσαλονίκης το 2003.

## Παραπομπές


Κατηγορία:Ελληνικές ταινίες της δεκαετίας 2000
Κατηγορία:Ταινίες του 2003
Κατηγορία:Ελληνόφωνες ταινίες
Κατηγορία:Ελληνικές δραματικές ταινίες
Κατηγορία:Ελληνικές ταινίες συσχετιζόμενες με ΛΟΑΤ
Κατηγορία:Ταινίες σχετικά με δυσλειτουργικές οικογένειες
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Ελληνικού Κέντρου Κινηματογράφου
Bubble Bobble

Το ***Bubble Bobble*** (ιαπωνικά: バブルボブル, Χέπμπορν: *Baburu Boburu*) είναι side-scrolling παιχνίδι arcade δράσης πλατφόρμας που κυκλοφόρησε πρώτη φορά το 1986 από την Taito, και ύστερα έγινε port (μεταφορά) σε αρκετές κονσόλες οικιακής χρήσης και προσωπικούς υπολογιστές. Στο παιχνίδι πρωταγωνιστούν οι δίδυμοι Bubble Dragons, ο Bub (Bubblun) (バブルン, Baburun) και ο Bob (Bobblun) (ボブルン, Boburun). Με αυτούς, ο παίκτης ταξιδεύει σε εκατό διαφορετικές πίστες, φυσώντας φούσκες, αποφεύγοντας τους αντιπάλους και συλλέγοντας διάφορα αντικείμενα και φαγώσιμα. Το *Bubble Bobble* ήταν τόσο επιτυχημένο που το ακολούθησε μία μεγάλη σειρά sequels και spin-offs. Στόχος του παιχνιδιού είναι να σώσουν ο Bub και ο Bob τα κορίτσια τους από το Cave of Monsters (Σπηλιά των Τεράτων). Πρόκειται για ένα πρώιμο δείγμα παιχνιδιού δράσης με πολλαπλούς τερματισμούς, οι οποίοι βασίζονται στην επίδοση και την ανακάλυψη μυστικών από τον παίκτη.

## Παραπομπές


## Εξωτερικοί σύνδεσμοι

*''Bubble Bobble'' στο Arcade History database
*''Bubble Bobble Level Guide'' Ένας λεπτομερής οδηγός επιπέδων (εκδοχή arcade).

Κατηγορία:Arcade παιχνίδια
Κατηγορία:Bubble Bobble
Κατηγορία:Βιντεοπαιχνίδια του 1986
Κατηγορία:Βιντεοπαιχνίδια Atari ST
Κατηγορία:Βιντεοπαιχνίδια Amstrad CPC
Κατηγορία:Βιντεοπαιχνίδια DOS
Κατηγορία:Βιντεοπαιχνίδια Famicom Disk System
Κατηγορία:Βιντεοπαιχνίδια FM Towns
Κατηγορία:Βιντεοπαιχνίδια του Game Boy Color
Κατηγορία:Βιντεοπαιχνίδια του Game Gear
Κατηγορία:Βιντεοπαιχνίδια του Master System
Κατηγορία:Βιντεοπαιχνίδια του NES
Κατηγορία:Βιντεοπαιχνίδια του PlayStation
Κατηγορία:Βιντεοπαιχνίδια πλατφόρμας
Κατηγορία:Βιντεοπαιχνίδια της Taito
Κατηγορία:Βιντεοπαιχνίδια ανεπτυγμένα στην Ιαπωνία
Κατηγορία:Βιντεοπαιχνίδια με εναλλακτικούς τερματισμούς
Κατηγορία:Cooperative βιντεοπαιχνίδια
Γκαέλ Γκαρσία Μπερνάλ

Ο **Γκαέλ Γκαρσία Μπερνάλ** (*Gael García Bernal*, 30 Νοεμβρίου 1978) είναι Μεξικανός ηθοποιός, σκηνοθέτης και παραγωγός.

## Βιογραφία
Γεννήθηκε το 1978 στη Γουαδαλαχάρα. Σπούδασε στην Κεντρική Σχολή Λόγου και Δραματικής Τέχνης στο Λονδίνο. Έχει αποκτήσει δύο παιδιά με τη συνάδελφό του, Ντολόρες Φόνζι.

Είναι έντονα πολιτικοποιημένος και ενταγμένος στην Αριστερά, γι' αυτό επιλέγει να πρωταγωνιστεί σε ταινίες με ιδεολογικό περιεχόμενο.
Έχει συνεργαστεί με σκηνοθέτες όπως ο Αλεχάντρο Γκονσάλες Ινιάριτου, ο Αλφόνσο Κουαρόν, ο Πέδρο Αλμοδόβαρ, ο Τζιμ Τζάρμους και ο Βάλτερ Σάλες.

To 2001 κέρδισε το βραβείο Μαρτσέλο Μαστρογιάνι στο φεστιβάλ της Βενετίας για το *[[Y tu mamá también|Θέλω και τη μαμά σου]]* μαζί με τον συμπρωταγωνιστή του Ντιέγο Λούνα. Την ίδια χρονιά, προτάθηκε για το βραβείο Γκόγια Β' ανδρικού ρόλου για το *Δυο γυναίκες στο πιάτο σας*. To 2003 κέρδισε το βραβείο Chopard στο Φεστιβάλ των Καννών, που απονέμεται σε νέους ηθοποιούς που θεωρούνται η αποκάλυψη της χρονιάς. Το 2005 ήταν υποψήφιος για το BAFTA Α' ανδρικού ρόλου για το *[[Ημερολόγια μοτοσικλέτας]]* και την επόμενη χρονιά υποψήφιος για το BAFTA καλύτερου ανερχόμενου ηθοποιού. Το 2016 κέρδισε τη Χρυσή Σφαίρα καλύτερου ηθοποιού σε κωμική σειρά για το *Mozart in the Jungle* και την επόμενη χρονιά ήταν ξανά υποψήφιος στην ίδια κατηγορία.

## Ενδεικτική φιλμογραφία

## Παραπομπές

## Εξωτερικοί σύνδεσμοι
*Ο λογαριασμός του στο twitter

Κατηγορία:Μεξικανοί σκηνοθέτες
Κατηγορία:Μεξικανοί παραγωγοί ταινιών
Κατηγορία:Βραβευμένοι με Χρυσή Σφαίρα
Κατηγορία:Μεξικανοί ηθοποιοί κινηματογράφου
Κατηγορία:Μεξικανοί ηθοποιοί τηλεόρασης
Κατηγορία:Ηθοποιοί φωνής
HMS Chequers (R61)

Το **HMS ''Chequers*** ήταν [[αντιτορπιλικό]] κλάσης *C* που ναυπηγήθηκε για το [[Βασιλικό Ναυτικό]]. Εντάχθηκε σε υπηρεσία το 1945 και διαλύθηκε για [[σκραπ]] το 1966.

== Κατασκευή ==
Το Ναυτικό παρήγγειλε το *Chequers* στις 24&nbsp;Ιουλίου 1942, μαζί με άλλα επτά πανομοιότυπα σκάφη. Ναυπηγήθηκε στις εγκαταστάσεις της [[Scotts Shipbuilding and Engineering Company]] στο [[Γκρήνοκ]] (Greenock) της [[Σκωτία]]ς και εντάχθηκε σε υπηρεσία τον Δεκέμβριο του 1945, δηλαδή μετά από το τέλος του [[ΒΠΠ|Δευτέρου Παγκοσμίου Πολέμου]].
 
== Επιχειρησιακή ιστορία ==
Το *Chequers* έγινε η [[ναυαρχίδα]] της 1ης&nbsp;Μοίρας Αντιτορπιλικών που είχε τη βάση της στη [[Μάλτα]] στα 1948-1954. Το 1947 ανέλαβε από κοινού με άλλα σκάφη την παρεμπόδιση της παράνομης μετανάστευσης στην [[Παλαιστίνη]] ενώ μερικά χρόνια αργότερα, το 1954, πραγματοποιήθηκε εκσυγχρονισμός. Μεταξύ των άλλων αφαιρέθηκε ένας πύργος πυροβόλου ώστε να αντικατασταθεί από δύο ανθυποβρυχιακά ολμοβόλα. Το ίδιο έτος το *Chequers'' στάλθηκε στην εφεδρεία, ενώ το 1964 αποφασίστηκε η διάλυση του για σκραπ. Τελικά έφτασε στο διαλυτήριο το 1966.

## Παραπομπές


## Βιβλιογραφία
*
*

Κατηγορία:Αντιτορπιλικά κλάσης C (1943) του Βασιλικού Ναυτικού
Κατηγορία:Αντιτορπιλικά του Ηνωμένου Βασιλείου του Β΄ Παγκοσμίου Πολέμου
Κάρεν Μούιρ

Η **Κάρεν Μούιρ** (*Karen Muir*, 16 Σεπτεμβρίου 1952 - 1 Απριλίου 2013) ήταν Νοτιοαφρικανή κολυμβήτρια.

Στις 10 Αυγούστου του 1965, σε ηλικία 13 ετών, κατέπληξε το κοινό καθώς έγινε η νεαρότερη αθλήτρια που έκανε παγκόσμιο ρεκόρ, όταν κολύμπησε τις 100 γιάρδες ύπτιο σε 1'08"7 στο Μπλάκπουλ της Αγγλίας. 

Στις 18 Αυγούστου του 1966, κατέρριψε στο Λίνκολν το παγκόσμιο ρεκόρ στα 200 μ. υπτίως με χρόνο 2.26.4. Στις 21 Ιουλίου του 1968, στο Λος Άντζελες, έκανε παγκόσμιο ρεκόρ στο ίδιο άθλημα με χρόνο 2.23.8. Στις 6 Ιουλίου του 1969 κατέρριψε στην Ουτρέχτη το παγκόσμιο ρεκόρ στα 100 μ. υπτίως με χρόνο 1.05.6. 

## Παραπομπές


Κατηγορία:Νοτιοαφρικανοί αθλητές της κολύμβησης
Γεώργιος Λαμπελέτ

Ο **Γεώργιος Λαμπελέτ** (Κέρκυρα, 24 Δεκεμβρίου 1875 - Αθήνα 31 Οκτωβρίου 1945) ήταν Έλληνας συνθέτης και μουσικοκριτικός, μικρότερος αδελφός του Ναπολέοντα Λαμπελέτ, επίσης συνθέτη, από τη μουσική οικογένεια Λαμπελέτ. Έγραψε κύκλους τραγουδιών, χορωδιακά και οργανικά έργα, καθώς και μουσικοθεωρητικά πονήματα, σχετικά με το εθνικό στοιχείο στην ελληνική λόγια και δημώδη μουσική. Στις μέρες μας Θεωρείται ένας από τους πρωτεργάτες της Εθνικής Μουσικής Σχολής.

Ο Λαμπελέτ έλαβε τα πρώτα του μαθήματα μουσικής από τους γονείς του και στη συνέχεια ανώτερη μουσική εκπαίδευση στο ωδείο *S. Pietro a Majella* της Νάπολης (1895-1901). Επιστρέφοντας στα πάτρια δίδαξε μουσική στη Βαρβάκειο Σχολή, ενώ για ορισμένα χρονικά διαστήματα ανέλαβε καθηγητική και διευθυντική θέση στο Ωδείο Πειραιώς. Με το πόνημά του *Εθνική Μουσική*, ο Λαμπελέτ οραματίζεται τη δημιουργία μιας «εθνικής μουσικής», πρεσβεύοντας την άντληση μουσικών ιδεών από την μουσική παράδοση της χώρας, στα πρότυπα αντίστοιχων συνθετών της δυτικής Ευρώπης. Την εθνικά στοχευμένη άποψή του συμμερίζεται και το περιοδικό *Κριτική*, το οποίο εκδίδεται περί το 1903. Ο ίδιος μάλιστα χρημάτισε εκδότης του μηνιαίου περιοδικού *Μουσικά Χρονικά* (1928-29), όπου αναλύει τη σκέψη του σε μια σειρά από άρθρα.

Αν και το μεγαλύτερο μέρος της μουσικής του έχει χαθεί, στα σωζόμενα έργα διαφαίνεται η ιδιάζουσα αισθητική του, όπως αυτή προκύπτει κυρίως μέσα από εναρμονίσεις δημώδων τραγουδιών. Έντονο είναι το τροπικό στοιχείο, αλλά και οι ευφάνταστες ενορχηστρώσεις, στοιχεία μιας μανιέρας που προσδίδουν μια «ελληνική» χροιά και μεταφέρουν τον ακροατή σε παραδοσιακά στιγμιότυπα της Ελλάδας των αρχών του 20ού αιώνα. Μελοποίησε πολλά παιδικά ποιήματα του Ζαχαρία Παπαντωνίου.

Ως κριτικός της τέχνης —και δη της μουσικής— ο Λαμπελέτ υπήρξε πολέμιος της «δυτικοποίησης» της τέχνης, όπως τουλάχιστον την αντιλαμβανόταν στα έργα της Σχολής των Επτανήσων. Εξάλλου, υπήρξε για δεκαετίες σθεναρά αντίθετος στον διορισμό του Γ. Νάζου (και αργότερα του Μ. Καλομοίρη) ως διευθυντή του Ωδείου Αθηνών, στάση με την οποία εξωθήθηκε εν πολλοίς στο καλλιτεχνικό περιθώριο της εποχής του.

## Δείτε
* Επτανησιακή Σχολή (μουσική)

## Πηγές
* Λεωτσάκος Γ., λήμμα *Γ. Λαμπελέτ*, The New Grove Dictionary of Music and Musicians, Λονδίνο 1990

## Σημειώσεις


Κατηγορία:Έλληνες συνθέτες
Κατηγορία:Έλληνες κριτικοί της μουσικής
Symphony of Destruction

Το **«Symphony of Destruction»** είναι τραγούδι του αμερικανικού Thrash Metal συγκροτήματος Megadeth, το οποίο κυκλοφόρησε ως single για τον δίσκο *[[Countdown to Extinction]]*, το 1992. Το τραγούδι γράφτηκε εξ ολοκλήρου από τον Ντέιβ Μαστέιν. Επίκεντρο των στίχων είναι η ανικανότητα των πολιτικών, που παρά αυτή, ο κόσμος συνεχίζει σχεδόν, μαγεμένος να τους ακολουθεί όπως «οι αρουραίοι τον τη μουσική του αυλού». Μάλιστα, γίνεται και αναφορά σε βασικό χαρακτήρα, από ποίημα του Ρόμπερτ Μπράουνινγκ («The Pied Piper of Hamelin»). Το τραγούδι παιγμένο πολλές φορές στο ραδιόφωνο, αλλά και μπαίνοντας σε διάφορα chart, θεωρείται ένα από τα δημοφιλέστερα και καλύτερα τραγούδια των Megadeth. Η εισαγωγή που ακούγεται στο τραγούδι πάρθηκε από τον έργο του Μότσαρτ, *[[Ρέκβιεμ]]*, το οποίο κιόλας δεν πρόλαβε να το ολοκληρώσει.

Αναφορικά στα chart, η υψηλότερη θέση του ήταν στα ιρλανδικά, που έφτασε μέχρι το νούμερο 14, ενώ στα βρετανικά στο νούμερο 15. Επίσης, μπήκε και στα αμερικανικά *[[Billboard Hot 100]]*, φτάνοντας το νούμερο 71. Για την προώθηση του τραγουδιού κυκλοφόρησε και video clip, το οποίο σκηνοθετήθηκε από τον Γουέιν Άισαμ. Αρχικά είχε καλή προβολή στο MTV, αλλά κατόπιν υπέστη επεξεργασία εξ αιτίας της σκηνής της δολοφονίας. Η επίμαχη σκηνή δείχνει έναν πολιτικό να δολοφονείται. 

Το κομμάτι έχει υποστεί αρκετά διασκευές από μουσικούς διαφόρων ειδών, όπως τους 3 Doors Down, τους Nightwish και άλλους. Πέρα από τις διασκευές το τραγούδι έχει χρησιμοποιηθεί και σε αρκετά βιντεοπαιχνίδια. Επίσης, σε ψηφοφορία που έγινε στην ελληνική έκδοση του *[[Metal Hammer]]*, το τραγούδι συμπεριλήφθηκε μεταξύ των *200 σπουδαιότερων τραγουδιών όλων των εποχών*, καταλαμβάνοντας την 48η θέση. 

## Παραπομπές


Κατηγορία:Τραγούδια του 1992
Κατηγορία:Τραγούδια των Megadeth
Κατηγορία:Singles του 1992
Κατηγορία:Singles της Columbia Records
Κατηγορία:Αγγλόφωνα τραγούδια
NGC 1535

To **[[Νέος Γενικός Κατάλογος|NGC]] 1535** είναι πλανητικό νεφέλωμα που βρίσκεται στον αστερισμό Ηριδανό και ανακαλύφθηκε από τον Ουίλιαμ Χέρσελ την 1η Φεβρουαρίου 1785.. Από κάποιους ερασιτέχνες αστρονόμους αποκαλείται και **«Μάτι της Κλεοπάτρας»**, πιθανώς εξαιτίας της υψηλής επιφανειακής του φωτεινότητας. Βρίσκεται στο βόρειο μέρος του αστερισμού, και έτσι είναι εύκολα ορατό από όλες πρακτικά τις χώρες της Γης. Εκτιμήσεις για την απόστασή του από τη Γη κυμαίνονται από 5.500 μέχρι 7.500 έτη φωτός.

Μοιάζει πολύ με το Νεφέλωμα του Εσκιμώου (NGC 2392), τόσο χρωματικά, όσο και στη δομή του, αλλά ο κεντρικός αστέρας του είναι πολύ πιο δύσκολο να παρατηρηθεί, τουλάχιστον στο ορατό φως. Ως προς το ίδιο το νεφέλωμα, παρά το ότι είναι ορατό με ερασιτεχνικά τηλεσκόπια, χρειάζονται οι μεγαλύτερες δυνατές μεγεθύνσεις για να μπορεί να παρατηρηθεί κάποια δομή σε αυτό.

## Παραπομπές


## Αναφορές

## Εξωτερικοί σύνδεσμοι
* 
* Εικόνα από το Πανεπιστήμιο της Αριζόνα
* Οδηγίες παρατηρήσεως για ερασιτέχνες

Κατηγορία:Πλανητικά νεφελώματα
Κατηγορία:Ηριδανός (αστερισμός)
1535
Βασιλικό Πάνθεον του Οίκου των Μπραγκάνσα

Το **Βασιλικό Πάνθεον του Οίκου των Μπραγκάνζα** (πορτογαλικά: *Panteão Real da Casa de Bragança*) τοποθετείται στο Μοναστήρι του Σάο Βισέντε ντε Φόρα (*Αγίου Βικεντίου εκτός των Τειχών*) στη Λισαβόνα. Αποτελεί το σημαντικότερο κοιμητήριο της Βασιλικής Δυναστείας των Μπραγκάνσα. Το Πάνθεον δημιουργήθηκε με εντολή του Φερδινάνδου Β΄ της Πορτογαλίας, σύμφωνα με την οποία μετατράπηκε η παλαιά τραπεζαρία της μονής σε χώρο ταφής.

## Ενταφιασμένοι μονάρχες και σύζυγοί τους
*Ιωάννης Δ΄
*Λουίζα του Γκουθμάν
*Αλφόνσος ΣΤ΄
*Μαρία Φραγκίσκη της Σαβοΐας (σύζυγος των Ιωάννη ΣΤ΄ και Πέτρου Β΄)
*Πέτρος Β΄
*Μαρία Σοφία του Νόιμπουργκ (δεύτερη σύζυγος του Πέτρου Β΄)
*Ιωάννης Ε΄
*Μαρία Άννα της Αυστρίας
*Ιωσήφ Α΄
*Μαριάννα Βικτωρία της Ισπανίας (σύζυγος του Ιωσήφ Α΄)
*Πέτρος Γ΄
*Ιωάννης ΣΤ΄
*Καρλόττα Ιωακείμη της Ισπανίας
*Μαρία Β΄
*Αύγουστος, Δούκας του Λόιχτενμπεργκ (πρώτος σύζυγος της Μαρίας Β΄)
*Φερδινάνδος Β΄
*Μιχαήλ Α΄
*Αδελαΐδα του Λέβενσταϊν-Βέρτχαϊμ-Ρόζενμπεργκ
*Πέτρος Ε΄ της Πορτογαλίας
*Στεφανία του Χοεντσόλλερν-Zιγκμαρίνγκεν (σύζυγος του Πέτρου Ε΄)
*Λουδοβίκος Α΄
*Κάρολος Α΄
*Αμαλία της Ορλεάνης
*Εμμανουήλ Β΄

## Εικόνες

Αρχείο:Igreja de São Vicente de Fora - túmulo de Dom José.jpg|Τάφος του Ιωσήφ Α΄.
Αρχείο:Carlos I tomb.PNG|Τάφοι του Καρόλου Α΄ και του γιου του, Λουδοβίκου Φιλίππου.
Αρχείο:Igreja de São Vicente de Fora - pormenor dos tumulos de D. Carlos e Principe D. Luis Filipe.jpg|Λεπτομέρεια από τους τάφους του Καρόλου Α΄ και του γιου του, Λουδοβίκου Φιλίππου.
Αρχείο:Panteao s vicente 2.jpg|Πύλη
Αρχείο:Crypte de St Vincent (Lisbonne).jpg|Κρύπτη του Αγίου Βικεντίου.


## Παραπομπές


Κατηγορία:Κτίρια και κατασκευές στη Λισαβόνα
Κατηγορία:Μαυσωλεία
Άγιος Δημήτριος Αχαΐας

Ο οικισμός του **Αγίου Δημητρίου** ανήκει στο Αλεποχώρι. Σύμφωνα με τοπικές μαρτυρίες δημιουργήθηκε από κατοίκους του Αλεποχωρίου που εγκαταστάθηκαν σε πιο ανοιχτό μέρος που είχε χωράφια. Αναγνωρίστηκε επίσημα ως οικισμός το 1928 με 270 κατοίκους, το 1925 έγινε ενορία και την ίδια χρονιά απέκτησε δημοτικό σχολείο που συνεχίζει να λειτουργεί μέχρι σήμερα. Από το 1928 αποτελεί οικισμό της κοινότητας Αλεποχωρίου και σήμερα του Δήμου Ερυμάνθου. Στην απογραφή του 2011 είχε 137 κατοίκους.
## Πληθυσμός

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

## Βιβλιογραφία
* 

Κατηγορία:Χωριά της περιφερειακής ενότητας Αχαΐας
Κατηγορία:Δήμος Τριταίας
Κατηγορία:Δήμος Ερυμάνθου
Γεώργιος Κορρές (αποσαφήνιση)

Με την ονομασία **Γεώργιος Κορρές** ή **Γιώργος Κορρές** μπορεί να αναφέρονται:
* Γεώργιος Μ. Κορρές, αναπληρωτής καθηγητής, Τμήμα Γεωγραφίας, Πανεπιστημίου Αιγαίου,
* Γεώργιος Ν. Κορρές, (1912-1978), αντιστασιακός, φιλόλογος και λυκειάρχης, από την Κωμιακή Νάξου,
* Γεώργιος Ν. Κορρές, καθηγητής ΕΜΠ, Σχολή Ηλεκτρολόγων Μηχανικών και Μηχανικών Υπολογιστών, Τομέας Ηλεκτρικής Ισχύος,
* Γεώργιος Ν. Κορρές, (γεν.1965), φαρμακοποιός, πρόεδρος επιχειρηματικού Ομίλου Κορρές,
* Γεώργιος Στ. Κορρές, (γεν. 1940), αρχαιολόγος, ομότιμος καθηγητής Προϊστορικής Αρχαιολογίας του Πανεπιστημίου Αθηνών,

## Παραπομπές - σημειώσεις
Losing My Religion

To **Losing My Religion** είναι ένα τραγούδι του αμερικανικού alternative rock συγκροτήματος R.E.M., το οποίο συμπεριλήφθηκε στον δίσκο *[[Out of Time]]*, το 1991, ενώ κυκλοφόρησε και ως single, που ήταν και το πρώτο του δίσκου. Βασισμένο σε ένα riff παιγμένο από μαντολίνο, το κομμάτι αυτό έγινε μεγάλη επιτυχία για το συγκρότημα και σίγουρα μία από τις μεγαλύτερες τους, καθώς είχε διαρκή παρουσία στο ραδιόφωνο, αλλά και στο MTV, το video clip του. Με αυτό το τραγούδι το σχήμα έγινε παγκοσμίως γνωστό, ενώ είναι και η μεγαλύτερη τους επιτυχία όσον αφορά τα αμερικανικά chart, φτάνοντας την 4η θέση στα *[[Billboard Hot 100]]*, παραμένοντας εκεί για 21 εβδομάδες. 

Στα Βραβεία Grammy του 1992, κέρδισε αρκετές υποψηφιότητες, συμπεριλαμβανομένων των βραβείων «Ηχογράφηση της Χρονιάς» και «Τραγούδι της Χρονιάς», και κέρδισε για την «Καλύτερη Ποπ Ερμηνεία από Ντουέτο ή Συγκρότημα με Φωνητικά» και το «Καλύτερο Μουσικό Βίντεο Μικρού Μήκους». Το 2007, το VH1 το ονόμασε το ένατο καλύτερο τραγούδι της δεκαετίας του '90,  και το 2009, *το [[Blender (περιοδικό)|Blender]]* το κατέταξε στο Νο. 79 στη λίστα του με τα «500 Μεγαλύτερα Τραγούδια Από τότε που Γεννηθήκατε».  Το Rock and Roll Hall of Fame το συμπεριέλαβε στη λίστα του 2004 με τα «500 Τραγούδια που Διαμόρφωσαν τη Ροκ εν Ρολ».  Το 2004, *το [[Rolling Stone]]* κατέταξε το «Losing My Religion» στο Νο. 169 στη λίστα του με τα «500 καλύτερα τραγούδια όλων των εποχών», γράφοντας ότι «ποτέ πριν ο Μάικλ Στάιπ δεν είχε ακουστεί τόσο ευάλωτος, λαχταρώντας και εύγλωττος».  Το κατέταξε στο Νο. 112 στην ενημερωμένη λίστα του 2024.

## Παραπομπές


## Αναφορές
* 
* 

Κατηγορία:Τραγούδια του 1991
Κατηγορία:Τραγούδια των R.E.M.
Κατηγορία:Singles του 1991
Κατηγορία:Singles του 1994
Κατηγορία:Singles της Warner Bros. Records
Συμμετοχή του Γιβραλτάρ στο Ευρωπαϊκό Πρωτάθλημα Στίβου

Το **Γιβραλτάρ στο Ευρωπαϊκό Πρωτάθλημα Στίβου** είναι η ομάδα που αντιπροσωπεύει το Βρετανικό Υπερπόντιο Έδαφος του Γιβραλτάρ στο Ευρωπαϊκό Πρωτάθλημα Στίβου και οργανώνεται από την Ομοσπονδία Στίβου του Γιβραλτάρ.

Το Γιβραλτάρ έχει συμμετάσχει στο Ευρωπαϊκό Πρωτάθλημα Στίβου από το 1966. Από το 1990 έως το 1998 δεν συμμετείχε. Έως το 2014 οι αθλητές του δεν έχουν κατακτήσει κανένα μετάλλιο. Το Γιβραλτάρ δεν έχει μέχρι στιγμής φιλοξενήσει το πρωτάθλημα και κατατάσσεται σήμερα στις τελευταίες θέσεις στον πίνακα μεταλλίων μαζί με κάποια άλλα κράτη που δεν έχουν κανένα μετάλλιο. Η μεγαλύτερη συμμετοχή αθλητών του είναι 3 το 2014.

## Πίνακας μεταλλίων
### Ανά πρωτάθλημα

## Παραπομπές


## Εξωτερικοί σύνδεσμοι
* Ευρωπαϊκό Πρωτάθλημα Στίβου - Ιστορικό Διοργανώσεων στην EAA

Γιβραλτάρ
Κατηγορία:Στίβος στο Γιβραλτάρ
I'll Be There for You (τραγούδι, The Rembrandts)

Το **I'll Be There for You** είναι ένα τραγούδι του αμερικανικού Pop Rock συγκροτήματος The Rembrandts, το οποίο συμπεριλήφθηκε στον δίσκο τους *[[LP (The Rembrandts)|LP]]*, το 1995 και ήταν πρώτο single αυτού του δίσκου. Παρόλα αυτά, το τραγούδι είναι γνωστό λόγω της αμερικανικής σειράς *[[Friends]]*, η οποία το χρησιμοποιούσε στους τίτλους αρχής και τέλους από την πρώτη σεζόν προβολής της έως και την τελευταία. Μάλιστα, στη δημιουργία του, συνέλαβαν και οι παραγωγοί της σειράς Ντέιβιντ Κρέιν και Μάρτα Κάουφμαν. Κυκλοφόρησε επίσης και video clip, στο οποίο συμμετέχουν και οι πρωταγωνιστές της σειράς, πότε ενοχλώντας τους μουσικούς και ποτέ παριστάνοντας τους μουσικούς.

Σχετικά με τα chart, το τραγούδι πήγε πάρα πολύ καλά στις ΗΠΑ, όπου μπήκε σε έξι κατηγορίες του Billboard, ενώ δε σε τρεις έφτασε στο νούμερο 1. Νούμερο 1 επίσης, έφτασε και στα κανααδικά chart. Παρά την επιτυχία του στα chart, το 2004, το περιοδικό *[[Blender (περιοδικό)|Blender]]*, το κατέταξε 15ο στα *50 Worst Songs Ever*.

## Παραπομπές


Κατηγορία:Τραγούδια του 1994
Κατηγορία:Singles του 1995